# **Præliminær lektionsplan for Mundtlig dansk**

Forår 2023

Lærer: Lone Koldtoft

**Varmt velkommen til mundtlig dansk ☺**

*Kurset forudsætter aktiv (nærværende) deltagelse i undervisningen og hjemme. I lærer* ***IKKE*** *dansk, hvis I kun (endast) taler dansk i undervisningen. I bedes derfor træne* ***udtale*** *mange timer hver uge med ”****En guttermand****” hjemme ved computeren samt* ***samtale*** *en masse dansk med jeres samtalevenner, studiegruppe-kammerater og alle andre, der vil tale dansk med jer. Når I ikke kan gøre det på SOL/LUX/Stadsparken, må I mødes så meget som muligt i de virtuelle rum. Med andre ord:* ***SNAK, SNAK og SNAK DANSK****!*

**Undervisning på SOL, Stadsparken og Zoom**

Vi skal primært være på SOL (campus), men har også en lektion i Stadsparken og to på Zoom (bl.a. tv-køkkenet). Zoom-lokale: **Personal Meeting ID 572-322-4948. Husk at logge på med jeres student-identitet fra Lunds universitet og ikke via jeres private adgang.**

Jeg glæder mig rigtig meget til at samarbejde med jer. Skriv til mig, hvis der er fejl i planen, tjek edit på hjemmesiden og hold øje med canvas. Og mest af alt: Hav tålmodighed med mig, personalet på SOL og hinanden. Jeg håber, at vi får et lærerigt og sjovt forløb.

**Anden praktisk information**

På ekspeditionen i Lingvisthuset holder Gunilla Ek Werner til, og hun tager sig af registrering, karakterer Ladok mv., og i Humanisthuset kan studievejleder Marina Hansson hjælpe med spørgsmål og problemer i forbindelse med danskstudiet og studenterlivet generelt. Kompendier og eksamensbesvarelser kan I købe eller få udleveret i Sol-receptionen. Har I brug for at tale med mig, så har jeg kontor i L310. Mit telefonnr. er 46 222 87 08. Lettest er jeg nok at træffe via mail: lone.koldtoft@nordlund.lu.se

**Grundbøgerne, lydfiler og facit**

De **to (2)** små grundbøger på mundtlig dansk er *En Guttermand. Udtaleøvebog i dansk for svensktalende* (Teksthæfte og Øvehæfte) bedes I låne på biblioteket eller købe. Mit sidste hold i mundtlig dansk havde problemer med at få bøgerne fra svenske adlibris, så forsøg at bestille bøgerne direkte fra Danmark. Det går hurtigere, selv om I skal betale for fragten. Tjek fx: <https://praxis.dk/en-guttermand-teksthaefte>

& <https://praxis.dk/en-guttermand-opgavehaefte?utm_campaign=Redirects%20Alfabeta&utm_source=Alfabeta&utm_medium=Redirects>

Det er vigtigt, at I får anskaffet bøgerne så hurtigt, som I kan. Vi benytter bøgerne allerede fra **første lektion den 8.sept.**, og der er meget hjemmearbejde (praktiske udtale- og skriveøvelser) i bøgerne til hver lektion. Der er også nogle udlånseksemplarer på SOL-biblioteket og flere stadsbiblioteker i Skåne.

Inden I kommer til de forskellige undervisningsgange, bedes I have læst på teorien og øvet udtale i *Teksthæftet*, og desuden have lavet de skriftlige øvelser i *Opgavehæftet*. Lydfilerne ligger nederst på Praxis-hjemmesiden under Teksthæftet.

**Samtalevenner**

Angående samtalevenner vil jeg sige, at hver enkelt studerende selv er ansvarlig for at få afleveret de to øvelser ud af tre. Hvis din samtaleven stopper på kurset, så skynd dig at få spurgt en anden studerende, om du lige må lave et interview. Vent ikke for længe.

**Deadlines**

Endelig vil jeg bede jer om at overholde de forskellige deadlines. Det giver en masse bøvl på kurset – både for læreren og de andre studerende – hvis I bliver bagud med afleveringer og obligatoriske øvelser (fx portrætøvelse, dyreøvelse, erhvervsøvelse). Tag kontakt til mig, før det er for sent, og I ikke kan gå til den afsluttende eksamen.

**Krav til den studerende:**

Før den studerende kan gå til mundtlig eksamen, skal den studerende have:

* været til min. 90% af lektionerne, hvilket beror på, at der primært er tale om et færdighedskursus. Der skal trænes meget dansk udtale og samtale hjemme, i studiegrupper/samtalevenner og i undervisningen.
* øvet *En guttermand. Teksthæftet* (lydfilerne) og har skrevet øvelserne *En guttermand. Opgavehæftet.*
* mødtes med tre forskellige samtalevenner minimum seks gange.
* besvaret spørgsmålene angående danske samtalevenner i kompendiet. Siderne skal afleveres til læreren på canvas. I behøver kun at aflevere samtaleven 1 og 3 (interview to og to). Samtaleven 2 skal I blot vise mig.
* deltaget i udtale- og samtaleøvelser.
* skrevet et lille portræt.
* afviklet opgave om dyr og erhverv.
* læst og diskuteret en dansk børne-novelle og voksenroman.
* have afleveret øvelser s.78-79 på canvas.

**Brug for støtte?**

Har du brug for pædagogisk støtte på grund af en funktionsvariation, så kontakt Marina Hansson så hurtigt som muligt.

**Litteraturliste**

Vær venligst i god tid, når I bestiller bøgerne på nettet, da det kan tage nogle dage (evt. uger), før I har fået dem tilsendt.

* Lone Koldtoft: *En guttermand. Udtaleøvebog i dansk for svensktalende. Teksthæfte og Opgavehæfte.*

## Kristian Bang Foss *Døden kører Audi* og Özlem Sara Cekic *Ayses pyjamasfest*.

## Et kompendium ligger på canvas og kan købes i Sol-receptionen.

* Benyt også gerne *Bæredygtig/bagerdygtig dansk grammatik for svensktalende* eller evt. *Dansk. Nabosprog og fremmedsprog* af Robert Zola Christensen.
* [www.ordnet.dk](http://www.ordnet.dk), [https://sdo.dsl.dk](https://sdo.dsl.dk/) (svensk-dansk), sproget.dk og www.dsn.dk.

**Det danske rum**

Læs/se/lyt til danske nyheder, se danske youtube-videoer, se danske film og tv-serier, hør podcast, flow-radio (fx P1 på [www.dr.dk](http://www.dr.dk) , <https://www.radio4.dk>, <https://24syv.dk> (tidligere Radio Loud) . Med andre ord: Hvis du vil lære at kommunikere på dansk, så skab dit eget danske rum, mens du fx laver mad, vasker op, støvsuger og spiser derhjemme. Skriv dansk på de sociale medier, læs bøger, syng med på danske sange osv.

**Eksamen består af to dele:**

1. En teoretisk del. En individuel skriftlig besvarelse uden hjælpemidler om to ords udtale i forhold til danske udtaleregler. **Eksamination 1 den 9.marts kl.13.15-13.40.**
2. En Kommunikativ del. En mundtlig eksamination. To studerende diskuterer en eller begge romaner. Læreren lytter og stiller evt. spørgsmål. Den studerende skal demonstrere, at hen har tilegnet sig de relevante danske gloser, viden om situationer, handling og personer. **Eksamination 2 den 14.marts fra kl.10-15.** Arbejder I eller studerer et andet fag samtidigt med dansk, så kom gerne med ønsker, så skal jeg prøve at imødekomme dem.
3. For at opnå G eller VG skal den studerende have henholdsvis G eller VG i både teori og praksis. Sprogfærdighedsdelen bedømmes ud fra den studerendes udtale, grammatik, ordforråd, kendskab til romanerne og evne til at formidle sit stof. Den teoretiske del ligger i forlængelse af fonetikken på intro-kurset.

**Tirsdag den 24.jan. kl.10.15-14.00 i H339**

**Hjemmearbejde, inden du kommer til undervisningen.**

**Vigtigst: Lån/køb de to Guttermandsbøger til kursusstart.**

* Medbring en hue (mössa/huva) eller en kasket (hatt/skärmmössa). Forbered dig på at skulle fortælle historien bag huen/kasketten. Hvor købte du den? Hvem gav dig den? Hvorfor ville du gerne have den? Er den behagelig/rar at have på? Benyt ordnet.dk, hvis du er i tvivl om den danske udtale af ordene. Klik på mikrofonen. Du kan også tjekke ord på svenskordbogen <https://sdo.dsl.dk/>
* Skriv den lille lytteøvelse på Canvas om *Hjernekassen* på *P1 Ilulissat Sygehus*. Lydfilen er bare på 6 minutter.
* Læs forordet til *En Guttermand. Udtaleøvebog i dansk for svensktalende*. *Teksthæfte.* S. 4 – 5.
* Udtaleøvelser i *En guttermand. Udtaleøvebog i dansk for svensktalende*. *Teksthæfte*, kap. 1, 2 og 3. (Min. 2 - 3 timer i selskab med lydfilerne hjemme, inden og efter undervisningen. Øv gerne kapitlerne 3-4 gange.) S. 6 – 9.
* Skriv øvelserne i *En guttermand. Udtaleøvebog i dansk for svensktalende*. *Opgavehæfte.*  S. 4 – 9 (I skal ikke skrive skrive fortællingen om Busse Manne færdig). De studerende, der har intro dette efterår 2021, laver også disse øvelser på introkurset.
* Dagens sange: ”Godmorgen sol” og ”Se min kjole”: <https://www.dr.dk/NR/rdonlyres/405B73D2-20AC-4D9F-ABEA-AAD88EF51B8F/6148661/God_morgensol.pdf> og <https://www.youtube.com/watch?v=y4AV_xjgefE&list=RDQI3fWwm2Jp8&index=2>

**Dagens program**

* Velkommen til mundtlig dansk! Når vi har lektioner, taler alle dansk ikke svensk. Evt. dansk-svensk i begyndelsen. Tal også dansk, når I snakker sammen i pauserne. I lærer kun dansk ved at tale dansk hele tiden – her på uni og hjemme. Det er tilladt at lære dansk ved hjælp af andre sprog, dvs. kan I andre sprog (fx engelsk, tysk, fransk, spansk, arabisk, kinesisk, albansk), så brug dem. Kurset er tidskrævende, og det forventes, at I er aktivt deltagende på kurset og hjemme.
* Vi synger ”Godmorgen sol”, <https://www.youtube.com/watch?v=h62KN2yH3-4> og <https://www.dr.dk/NR/rdonlyres/405B73D2-20AC-4D9F-ABEA-AAD88EF51B8F/6148661/God_morgensol.pdf>
* Vi taler om vores HUER & KASKETTER.
* Gennemgang af lektionsplan og litteraturliste.
* Har alle en studiegruppe?
* Alle studerende får deres første **samtaleven**. Hver studerende har sin *danske* samtaleven i ca.14 dage, og så får den studerende en ny samtaleven. Krav: I skal skrive to mail til hinanden på dansk, og I skal mødes ansigt til ansigt på Sol to gange. Det forventes, at I kun taler **dansk**, når I mødes. På 14 dage skal I sammenlagt have talt dansk med jeres samtaleven i fire timer. Det kan også gøres over telefon eller skype. Se under ”samtaleven 1”, s. 70 – 71 i kompendiet. Husk at få aftalt møde-datoer med jeres samtaleven, inden I forlader lokalet.
* Vi hilser på hinanden i studiegrupperne. *Hvad hedder du? Hvor kommer du? Hvad studerer du? Hvad kan du lide at lave i din fritid?* Præsentation to og to. Samtaleøvelser s. 2 - 4 i kompendiet.”Hvordan indleder jeg en samtale på dansk?”
* Hvordan gik lytteøvelsen?
* Lone præsenterer *En Guttermand: Øvehæfte og teksthæfte.* Teori (regler for udtale), praktiske udtaleøvelser med lydfiler og skriftlige øvelser. Lydfiler og facit ligger på forlagets hjemmeside. Alfabetet, vokalskema, og lydåbning af korte vokaler.
* Læs skiftesvis langsomt og tydeligt op for hinanden og gentag (upprepa) af teksten på s. 9: *Han griner (første studerende). Han griner (anden studerende). Han griner (tredje studerende). De store nye fortænder stikker ud af (første studerende). De ...* Hvis der er en i jeres studiegruppe, der kan noget dansk allerede, så lad denne person læse op først hver gang. Læs teksten mange gange. Hvis I er usikre på udtalen, så konsultér lydfilerne eller spørger læreren. Brug også gerne ordnet.dk og tryk på mikrofon.
* I øver alfabetet i studiegrupperne. **Øvelse**: \* 1. Stav dit fornavn og efternavn. 2. Stav til ”Odense”, ”Roskilde”, Esbjerg”, ”Vejle”, ”Køge” og ”Amager”. Når I har stavet ordene, så skal I forsøge at udtale de fem bynavne og det ene ø-navn korrekt. 3. Syng ABC-rappen (fra introkurset) sammen. Hvad er svært at udtale? [https://www.kandu.dk/spg125631.aspx 4](https://www.kandu.dk/spg125631.aspx%204). 4. Træn vokalskemaet. Kan I mærke, at I åbner munden højere og højere, når I går ned i vokalskemaet?
* Vi træner bynavnene, alfabetet og vokalskemaet sammen. Farvel og på gensyn.

*Har du fået snakket med din samtaleven?*

**Fredag den 27.jan. kl.10.15-15.00 i H239a**

**Hjemmearbejde**

* Lytteøvelse: *Lytteøvelse: En kvindelig imam.* Lyt til de første minutter af programmet og besvar de syv spørgsmål (ligesom I gør på introkurset). Se Canvas under modul.
* Lav øvelsen s. 46 – 49 i *En Guttermand*. *Opgavehæfte.*
* Hvordan er det gået med Guttermand fra sidste gang?\* Har I fået øvet og skrevet?
* Har I fået trænet lydfiler til de første kapitler, s. 6 – 10? Har I fået lavet (skrevet) skriftlige øvelser i *En Guttermand. Opgavehæfte* (kap. 1- 4), facit finder I på nettet.
* Afslut/skriv historien om *Busse Manne* s. 5.
* Oversæt sætningerne s. 66 – 69 i kompendiet.
* Dialoger om bøger og film. Se kompendiet s. 10 -12.
* Læs om ordet *lige* på: <https://www.cors.lu.se/publikationer/ordbro/lige>
* Husk at samtale med din samtaleven☺
* Læs dagens sang ”Tapper Kosak”s. 19 i kompendiet.

**Træn lydfiler i *Guttermand.* Min. 4-5 timer.**

**Dagens undervisning kl.10.15-13.00, frokost kl.13.00-13.30 og studiegruppearbejde kl.13.30-15.00**

* *Kan du godt lide…?* Lige, lide og kan (godt) lide? Rollespil: *Simon siger*.
* Lav quizzen ”Adjektiver – at beskrive” på quiz-canvas. Du må gerne bruge ordnet, og du må gerne samarbejde med medstuderende, men alle skal aflevere quizzen individuelt.
* Hvordan gik lytteøvelsen?
* Vi træner udtale *Guttermand* med læreren og to & to.
* De studerende læser deres historier om Busse Manne højt op for hinanden i mindre grupper. Når I har gjort det, så taler I om *bøger og film*. Se kompendiet s. 10 -12.
* Studiegruppearbejde skriver s. 78 – 79 i kompendiet og afleverer opgaven på canvas under Uppgifter senest kl.15. Husk at læse korrektur, før I afleverer besvarelsen. Benyt [www.ordnet.dk](http://www.ordnet.dk). I kan individuelt eller i studiegrupperne.

*Du behøver ikke at have færdiglæst romanen endnu for at kunne deltage aktivt i dagens lektion. Vi arbejder blot med de to første kapitler.*

**Mandag den 30.jan. kl.13.15-15.00 Grupppearbejde i L604**

* I arbejder 2 & 2 med tekstuddraget *Døden kører Audi*, kap. 1-2. Se venligst spørgsmålene og tekstuddraget på Canvas modul.
* Har I mere tid, så læs mere af romanen sammen eller hver for sig.

**Tirsdag den 31.jan. kl.10.15-13.00 i H205c**

**Hjemmearbejde**

* Skriv et (**obligatorisk**) portræt, se s. 5 – 7 i kompendiet. Husk at benytte jeres viden fra quizzen om beskrivende adjektiver, fx høj (ikke lang), lav (ikke kort) om mennesker. Følg instruktionerne på s. 5 – 7 og tjek udtale på ordnet.dk, mikrofon. Undgå oplæsning af jeres skrevne tekst (det lærer I ikke så meget af).
* *Guttermand. Teksthæfte***,** kap**.** 5, 6, 7 og 8, s. 11 - 16 (Min. 2 - 3 timer i selskab med lydfilerne hjemme, inden undervisningen. Øv gerne kapitlerne 3-4 gange.)
* Skriv øvelserne side 12 – 24 i *En Guttermand. Opgavehæfte*. I behøver ikke at skrive historien om *Kettys kaniner*. Vi har ikke tid til at gennemgå øvelserne hver gang, men det forventes, at de laves til hver gang.
* De studerende besvarer quizzen *Øv dansk udtale & grammatik* på canvas-quiz hjemme.

**Dagens program**

* Hvordan gik øvelsen om tekstuddraget fra *Døden kører Audi* i går? Hav gerne jeres noter klar.
* De studerende fremlægger deres portrætter. Gæt en person. De studerende præsenterer deres hemmelige personer.
* Hvordan går det med at træne lydfiler og lave skriftlige øvelser i *Guttermand*? Vi gennemgår øvelser og træner udtale. *Guttermand,*kap**.** 5, 6, 7 og 8 i *Teksthæfte* og *Opgavehæfte.*
* De studerende finder sammen to og to og læser s. 11 og s. 13 mange gange. Læs skiftesvis langsomt og tydeligt op for hinanden og gentag (upprepa) af teksten på s. 11 og 13: *Pyjamasbukserne ligger på gulvet...(første studerende). Pyjamasbukserne ligger på gulvet...(anden studerende). Pyjamasbukserne ligger på gulvet...((Den tredje studerende) osv.* Hvis der er en i jeres studiegruppe, der kan noget dansk allerede, så lad denne person læse op først hver gang. Læs teksten mange gange. Hvis I er usikre på udtalen, så konsultér lydfilerne eller spørger læreren. Brug også gerne ordnet.dk og tryk på mikrofon.
* Læreren besøger studiegrupperne og lytter til de studerendes oplæsninger.

Torsdag den 2.feb. kl.10.15-12.30/13.00 i Stadsparken

**Mødested: Ved Mejeriet**

Tjek vejret – tag regntøj med, paraply, varme sko, termokande med te/kaffe osv.

**Hjemmearbejde**

* **Obligatorisk** øvelse om dyr, se s. 26 i kompendiet.
* Læs og øv *En Guttermand. Teksthæfte,* kap. 10 og 11 (Min. 2 - 3 timer i selskab med lydfilerne hjemme, inden undervisningen. Øv gerne kapitlerne 3-4 gange.) Side 18 – 19.
* Skriv øvelserne i *Guttermand. Opgavehæfte* , s. 25 – 29 (I skal ikke skrive øvelsen om Leif Larsen).

**Dagens program**

* Dagens sang: Sang: *Hvis du ser en krokodille*, s. 46 i kompendiet og *Der bor en bager...* <https://ugle.dk/der_bor_en_bager.html>
* De studerende taler sammen to og to. De studerende går rundt i parken 20-25 minutter to og to og samtaler. På canvas modul ligger et bilag *Samtaleøvelse i Stadsparken*. Det er de spørgsmål, som I skal arbejde med undervejs.
* To aktiviteter: Sjipning & bold.
* Dyreøvelse - den varme stol. Det er en gruppesamtale og ikke en gættekonkurrence som med portrættet. En studerende sætter sig i ”den varme stol”. Hen har fx skrevet en lille tekst om ”undulaten”. De andre i gruppen skiftes til at stille spørgsmål. Fx: ”Er det et pattedyr?”, ”Nej, det er ikke et pattedyr.” ”Kan dit dyr svømme?” ”Nej, den kan ikke svømme.” ”Kan den flyve?”, ”Ja, den kan flyve.” ”Hvilke farver har dit dyr?” ”Hvor stor er dit dyr?” ”Den er på størrelse med...” Osv. Regel 1: Det er forbudt at tale svensk. Regel 2: Svar ikke *ja* eller *nej*, men træn dansk med HELE sætninger (meninger).
* De studerende arbejder sammen 2 & 2. I læser fortællingen på s.19 flere gange. Den første studerende: *Drengen skal prøve at..* Den anden studerende *Den skal prøve at...* Læreren lytter.
* Hvordan gik det med at skrive øvelserne i *En Guttermand. Opgavehæftet* derhjemme? Vi gennemgår nogle af øvelserne s. 25-29.

##### Tirsdag den 7.feb. kl.10-15-14.00 i A313

##### Hjemmearbejde

* **Aflevering på canvas**: Svarene fra jeres første samtaleven afleveres. Side 70 -71.
* 2: Ny samtaleven. Hvordan er det gået med samtalevennen de sidste par uger? Alle studerende får en ny samtaleven. Se øvelsen s. 72 i kompendiet.
* Skriv historien om *Kettys kaniner* færdig s. 18 - 19 i *En Guttermand. Opgavehæfte*.
* Træn lydfilerne i *Guttermand. Teksthæfte* kap. 12 og 13. Gerne 2-3 timer.
* Skriv øvelserne s. 30 - 33 i *Guttermand. Opgavehæfte*.
* ”Ferier og rejser” s. 17.
* Læs Özlem Sara Cekic´lille børnehistorie *Ayses pyjamasfest*. Besvar quizzen og oversæt ordene på s. 22 – 24 i kompendiet. Kontakt mig, hvis du vil låne mit eksemplar.
* Sang: *Du kom med alt det, der var dig* af Jens Rosendal: <https://bibzoom.dk/musikartikler/du-kom-med-alt-det-der-var-dig-sangtekst>

**Dagens program**

* Dagens sang & *En guttermand* (udtaleøvelser og skriftlige øvelser).
* Alle skal have en ny samtaleven.
* Hver studiegruppe genfortæller på dansk med relevante gloser historien om *Ayses pyjamasfest* for hinanden*.* Alle studiegrupper skriver en dansk-svensk ordliste på 15 ord, som I vil benytte, når I beskriver personerne og situationerne. De 15 ord må ikke ligge for tæt på svensk. Fx kunne et par gloser være kylling (kyckling), madder (mackor), ligestilling (jämstalldhet), tørklæde (slöja).
* De studerende øver s. 15-16 i *Teksthæftet.* Læs skiftesvis langsomt og tydeligt op for hinanden og gentag (upprepa) af teksten på s. 15 og 16: *Mor og far taler med drengen om...(første studerende Mor og far taler med drengen om). osv.* Hvis der er en i jeres studiegruppe, der kan noget dansk allerede, så lad denne person læse op først hver gang. Læs teksten mange gange. Hvis I er usikre på udtalen, så konsultér lydfilerne eller spørger læreren. Brug også gerne ordnet.dk og tryk på mikrofon.
* De studerende læser hver deres historie om *Kettys kaniner* op for hinanden i studiegrupperne. Bagefter samtaler I om ”Ferier og rejser” s. 17. Vigtigst er spørgsmål 9, hvor I skriver en *pakkeliste* og planlægger en rejse fra jeres hjem og til en destination og hjem igen, se kompendiet.
* Hvordan fungerer studiegrupperne og samtalevenner? Trives I på danskfaget? Får I talt en masse dansk og lavet udtaleøvelser mv.? Besvar venligst *Midtvejs-evaluering.*
* Hvordan går det med de skriftlige øvelser i *En Guttermand*. *Opgave hæfte*?

**Hvordan går det med at læse *Døden kører Audi?***

**Torsdag den 9.feb. kl.9.15-13.00 på Zoom & i hjemme-køkkenet**

*I dag skal vi lave* ***tv-køkkenet****, hvor vi bager pandekager med spidskål sammen. Inden undervisningen begynder, må I derfor gerne have købt ind. Se opskriften (recepten) på Canvas. Hvis nogle af jer er veganere, kan I måske lave veganske pandekager i stedet for.*

*Indkøbsliste: mel, æg, mælk, kardemomme, smør/olie, sukker, citron, spidskommen, salat og peber.*

**Hjemmearbejde**

* Forbered jer på tv-køkkenet. Vi skal bage pandekager sammen på hver vores komfur (spis) derhjemme. Vi skal lære, hvad køkkenredskaber, ingredienser, hårde hvidevarer hedder på dansk. Det er vigtigt, at alle er med, og ikke sidder passivt og kigger på, mens vi andrer fumler med æg og mel og stegepande☺. Vi lærer sprog – learning by doing.
* Skriv quizzen *Tv-køkkenet & nye gloser*. Se canvas under uppgifter.
* Læs ”På café, værtshus, restaurant og konditori” og ”Til koncert” s. 13- 14.
* Skriv quizzerne: *Dansk udtale* & *To ords udtale* på Uppgifter på Canvas.
* *En guttermand. Teksthæfte*, kap. 14 og 15, s. 22 – 23, kap. 25 s. 40 -41. (Min. 3 timer i selskab med lydfilerne hjemme, inden undervisningen. Øv gerne kapitlerne 3-4 gange.)
* Skriv øvelserne s. 34 – 37 og s. 56 - 57 i *Guttermand. Opgavehæfte.*

**\*VIGTIGT**: Her øver I den teoretiske del af den mundtlige eksamen. (Mange tidligere studerende har undervurderet dette arbejde, hvilket har resulteret i problemer til eksamen.) Hvordan forklarer man et ords udtale? Hvis du tog introkurset tidligere, så genlæs gerne *Dansk som nabosprog og fremmedsprog* s. 189 – 205. Tager du introkurset her i foråret 2022, så tager du udgangspunkt i *Bæredygtig/bagerdygtig dansk grammatik for svensktalende.* Til eksamen skal den studerende i detaljer teoretisk kunne redegøre for et ords udtale. Se bl.a. dagens quizzer og nedenfor.

*Eksempel*: Redegør for udtalen af følgende. Ord *Kagemand.* K: k´et udtales som et hårdt k pga. forlyd og fuldvokal. A: udtales som et langt a (a-1) pga. én efterfølgende konsonant. G og E: I moderne udtale falder g´et og det tryksvage e bort (tidligere en aj-diftong). I ordet *mand* er a´et kort (a-2), fordi det efterfølges af to konsonanter. N: er en stemt konsonant, og derfor er der stødbasis (kort vokal + stemt konsonant). D´et falder bort pga. reglen –nd. Dvs. [ka:man´] med hovedtryk på første stavelse og bitryk på sidste. Du må gerne benytte ordnet, når du laver øvelsen. Men forsøg først selv at redegøre for udtalen, før du konsulterer ordnet.

**Dagens program**

* Vi synger dagens sang.
* Tv-køkkenet.
* Hvordan gik quizzen om tv-køkkenet?
* 2 & 2: ”På café, værtshus, restaurant og konditori” og ”Til koncert” s. 13- 14.
* I arbejder sammen i studiegrupperne. Find ud af, hvordan følgende ord udtales, og forklar ordenes udtale: *undskyld*, *frisk, havvand (hav-vand), afvise.* Hvis I er i tvivl om, hvordan I skal gøre, så kig ovenfor under ”VIGTIGT”. I må gerne benytte bøger og ordnet samt spørge læreren☺
* Hvordan gik dagens to quizzer om udtale?
* De studerende træner udtale i Guttermand sammen med læreren. Kap. 14-15.

**Mandag den 13.feb. kl.10.15-13.00 på Zoom**

**Hjemmearbejde**

* Skriv historien om kvinderne Ivalu og Thit færdig. Se s. 58 i *Guttermand. Opgavehæftet*.
* Husk at få en ny samtaleven. Hvordan er det gået med samtalevennen de sidste par uger? I behøver ikke at aflevere samtaleven 2 på canvas, men alle skal vise deres tegninger til læreren. Alle studerende får en ny samtaleven. Se spørgsmålene s. 72 – 73.
* Læs dagens sang “Fy fy skamme” s. 47 i kompendiet.
* Lav øvelsen s. 19 i kompendiet nederst på siden (*kaffe, kande, kageform osv.*)
* Skriv øvelsen *Hvad lærte vi af samtaleven1*? på canvas uppgifter.
* Samtaleøvelse ”Dialog om mad, indkøb og madlavning. Du **skal** medbringe en svensk madopskrift (recept) og skrive en indkøbsliste på dansk. Se side 12-13 i kompendiet og bagerst s. 12 (komfur, en opvaskemaskine, en tallerken osv.).
* Læs og træn *En guttermand*. *Teksthæfte,* kap. 16, 17 og 18, s. 24 - 29 (Min. 3 timer i selskab med lydfilerne hjemme, inden undervisningen. Øv gerne kapitlerne 3-4 gange.)
* Skriv øvelserne s. 38 - 43 i *Guttermand. Opgavehæfte*.I behøver ikke at skrive historien om *Torsten tæppehandler.* Den skriver I først på skriftlig dansk☺

**Dagens program**

* Gruppearbejde om udtale af ”undskyld” og s. 19 mv. fra sidste gang.
* Samtaleøvelse/rollespil to & to.”Dialog om mad, indkøb og madlavning. Du **skal** medbringe en svensk madopskrift (recept) og skrive en indkøbsliste på dansk, inden du kommer til undervisningen. Se side 12-13 i kompendiet og bagerst s. 12 (komfur, en opvaskemaskine, en tallerken osv.). Når I samtaler to & to, bedes I gøre sådan her. Fx: Studerende 1: ”Jeg skal lave linsesuppe.” Studerende 2: ”Aij, hvor lækkert!” ”Lad os gå ned i supermarkedet.” ”Hvor ligger det henne?” ”Jo, vi skal ned ad Helgonabacken og videre ned ad...” ”I supermarkedet tager vi en kurv/vogn.” ”Jep, jeg er med. Hvad skal vi købe?” ”Vi skal have røde linser, bladselleri, karry....” Til sidst går I sammen til kassen og betaler. Herefter går I hjem og laver maden sammen: ”Vi skal bruge et skærebræt og en kniv...” ”Vil du tænde for kogepladen...?”
* Vi træner *Guttermand*. Dagens kapitler.
* Dialog/rollespil ”På besøg” s. 7 – 8 i kompendiet.
* Læs historierne om Ivalu & Thit op for hinanden i mindre grupper, som I skrev hjemme.
* Vi træner *En Guttermand*, skriftlige øvelser og udtale.

I studiegrupperne skal I have diskuteret romanen *Døden kører Audi* inden undervisningen.

**Tirsdag den 21.feb. kl.13.15-15.00 i H405**

**Hjemmearbejde:**

* Læs:*Døden kører Audi*og besvarspørgsmålene side 55 – 58 og diskutér romanen før undervisningen i studiegrupperne.
* Lav quizzen på Quiz-Canvas om *Døden kører Audi.* Quizzen handler om ordforråd og udtale.
* **Aflevering** af svarene s. 73 – 74 med samtalevennen i kompendiet.
* Læs sangen ”Knoglesangen” s. 35.
* Øv og læs *En guttermand. Teksthæfte****,*** kap.19 og 20, s. 30 – 33 & kap. 26 s. 42 – 43. (Min. 3 timer i selskab med lydfilerne hjemme, inden undervisningen. Øv gerne kapitlerne min. 3-4 gange.)
* Skriv øvelserne i *En guttermand.Opgavehæfte* s. 44 – 53, og skriv øvelserne s. 58 – 59 i *En guttermand. Opgavehæfte*.

**Dagens program**

* *De varme stole*. De studerende og læreren diskuterer romanen. Hvilke spørgsmål vil I tage med læreren?
* Studiegrupperne: Vær forberedt på at kunne levere to personkarakteristikker af Valdemar og Asger. Desuden skal I være godt hjemme i handlingen og specifikke situationer. Se spørgsmålene i kompendiet. Har I styr på personkarakteristikkerne – Waldemar og Asger? Miljøkarakteristik (hvordan ser der ud i Stentofte, hvordan er livet i området)? Hvordan er Valdemars forældre? Hvad sker der på road-trippen? Hvordan ender romanen (tag den sidste centrale scene på restauranten)?

**Mandag den 27.feb. kl.13.15-15.00 i A313**

Hjemmearbejde

* Skriv quizzen ”Hvad er svensk, og hvad er dansk”.

Dagens program:

* Vi ser en dansk film.

**Mandag den 6.marts kl.13.15-15.00 i A313**

**Hjemmearbejde**

* **Obligatorisk**: Erhvervsøvelse s. 50-53 i kompendiet. Det fungerer kun, hvis alle har lavet øvelsen inden undervisningen.
* Læs om lægebesøg (dialog) s. 8-9 kompendiet.

**Dagens program**

* Blev vi ”færdige” med Guttermand forrige gang?
* Erhvervsøvelse i mindre grupper - den varme stol. Det er en gruppesamtale og ikke en gættekonkurrence som med portrættet. En studerende sætter sig i ”den varme stol”. Hen har fx skrevet en lille tekst om ”jobbet sygeplejerske”. De andre i gruppen skiftes til at stille spørgsmål. Fx: ”Hvad tid møder du om morgenen?”, ”Jeg møder kl.8.”, ”Jeg har flekstid”, ”Det er forskelligt. Nogle dage...”. ”Hvordan ser en typisk dag ud på dit arbejde?” ”Har du mange kolleger?” ”Er du glad for dit arbejde?”, ”Hvad er det værste ved dit job?”, ”Hvad synes du, er det vigtigste ved dit job?” osv. Igen er det ikke tilladt at svare med ”ja” eller ”nej”, for det lærer I ikke så meget af. Husk at improvisere. Har du styr på de danske fraser? Se s. 50-53 i kompendiet.
* Diskutér spørgsmålene til s. 8-9 kompendiet. I skal skiftes til at være henholdsvist patient og lægen.

**Torsdag den 9.marts kl.13.15-15.00 i A313 – Del-eksamen 1**

**Hjemmearbejde**

* “Krop og stemme” s. 20 - 23. Hav gerne et kort over København med eller spørg læreren. Det er tit nemmere på et papirkort end på computeren/telefonen.
* *En guttermand. Teksthæfte,*kap. 9, 21 og 22 (Min. 3 timer i selskab med lydfilerne hjemme, inden undervisningen. Øv gerne kapitlerne min. 3-4 gange.), side 17, 34 – 35.
* Øv og læs *En guttermand. Teksthæfte* kap. 23 - 24, s. 36 - 39.
* Skriv øvelserne s. 54 - 55 i *En guttermand. Opgavehæfte*.

**Dagens undervisning**

* **Del-eksamen 1 (teori) kl.13.15-13.40**. Redegørelse for to ords udtale.
* De to danske fødselsdagssange s. 18.
* Vi træner udtale og gennem skriftlige øvelser i *En Guttermand. Teksthæfte og Opgavehæfte*.
* ”Find rundt i København”. Tag Københavnerkortet. Vær sammen to & to. Find de steder, der står på s. 21 og læs instruktionen. Første studerende står på Nørreport station: ”Undskyld, men kan du fortælle mig, hvordan jeg kommer *hen til* Skt. Jørgens Sø?” Anden studerende: ”Selvfølgelig. Hvis du går *lige ud* ned ad Frederiksborggade, så kommer du til Dr. Louises Bro. Du skal ikke gå over broen, men gå *til venstre* langs Peblingsøen *ad* Nørre Søgade. Når du kommer til et lyskryds, skal du fortsætte *lige ud* langs Vestersøgade. Og mens du går her, går du faktisk *langs* Skt. Jørgens Sø.” Sådan fortsætter I med Panuminsituttet (Nørre Allé, ved Fælledparken), Runde Tårn, Skuespilhuset (ved Nyhavn), Den sorte Diamant, Christania, Kunstakademiet, Inderhavnsbroen osv. God fornøjelse☺

**Del-eksamen 2 (kommunikativ**)**: Tirsdag den 14.marts A313 &**